section_heading: Budućnost
paragraph_text: U svibnju 2018. izvršni direktor Disneyja Bob Iger rekao je o Marvelovim planovima izvan Endgamea: "Pretpostavljam da ćemo se okušati u onome što ću nazvati novom franšizom izvan Osvetnika, ali to ne znači nužno da nećete vidjeti više Osvetnike. Samo nismo ništa objavili o tome." Iger je dodao: "S obzirom na popularnost likova i s obzirom na popularnost franšize, mislim da ljudi ne bi trebali zaključiti da nikada više neće biti filma Osvetnici." Ubrzo nakon premijere filma, braća Russo izjavila su kako se u budućnosti ne protive povratku u MCU zbog pozitivnog odnosa s Marvel Studijom, ali to tada nisu planirali. U siječnju 2021. predsjednik Marvel studija Kevin Feige rekao je da će se "u nekom trenutku" dogoditi još jedan film Osvetnika.